open-index/open-wikipedia-markdown huggingface dataset:
Brezenec

**Brezenec** je potok v regióne Horehronie, v území mesta Brezno v okrese Brezno v Banskobystrickom kraji. Nachádza sa v geomorfologickom celku Horehronské podolie. Ústi do Breznianskeho potoka. Má dĺžku . Rád toku IV. 
## Sútok zdrojníc
Vodný tok *Brezenec* sa začína sútokom zdrojníc v  na lúke *Zúbrik* v poľnohospodárskom extraviláne pri juhovýchodnom okraji intravilánu mesta Brezno, v okrese Brezno. Juhovýchodná zdrojnica pramení v  na lúke *Prepadlá*; má dĺžku . Južná zdrojnica pramení v  na pasienku *Paseky pod Zrazmi*; má dĺžku .
## Opis toku
*Brezenec* tečie od sútoku zdrojníc severným smerom cez poľnohospodársky extravilán mesta Brezno v katastrálnom území *Brezno*, tečie cez lúku *Zúbrik*, mení smer na severozápad, pravým brehom obteká areál farmy živočíšnej výroby (ošipáreň), pravým brehom obteká pole *Brezenec*, v  priberá pravostranný bezmenný prítok, v  priberá ľavostranný bezmenný prítok, v  priberá pravostranný bezmenný prítok, pri juhovýchodnom okraji intravilánu mesta *Brezno* v  ústi do vodného toku Brezniansky potok ako jeho pravostranný prítok. Vodný tok Brezniansky potok ďalej ústi do Hrona. *Brezenec* patrí do okresu Brezno v Banskobystrickom kraji. Pramení, preteká a ústi do Breznianskeho potoka v území mesta Brezno. Patrí do geomorfologického celku Horehronské podolie do jeho geomorfologického podcelku Breznianska kotlina. Vodný tok *Brezenec* má tri bezmenné prítoky.
## Pôvod názvu
Názov vodného toku *Brezenec* má pôvod v názve poľa *Brezenec*, cez ktoré vodný tok preteká, a ktorý bol bez zmeny ako jednoslovný názov prenesený na vodný tok, ako súčasť početnej skupiny názvov v slovenskej toponymii, najmä hydronymii. Podoba názvu poľa *Brezenec* má pôvod v historickom mennom adjektíve v mužskom gramatickom rode *brezen* s významom *brezový* podľa charakteristického výskytu brezového porastu v okolí, ktoré bolo rozšírené o príponu miesta *-ec*. Názov vodného toku *Brezenec* bol štandardizovaný v roku 2010. V množine slovenskej hydronymie vodných tokov hydronymum *Brezenec* je jedinečným hydronymom (december 2025).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí
Kategória:Brezno
Kategória:Povodie Hrona
Spenglerov pohár 2025

**Spenglerov pohár 2025** je medzinárodný hokejový turnaj, ktorý sa koná od 26. do 31. decembra 2025 na štadióne Eisstadion Davos v Davose vo Švajčiarsku.

## Zúčastnené tímy

*  HC Fribourg-Gottéron
*  HC Sparta Praha
*  IFK Helsinki
*  Tím Kanada
*  HC Davos (hosť)
*  U.S. Collegiate Selects

## Základné skupiny

### Skupina Torriani

|}

#### Zápasy

### Skupina Cattini

|}

#### Zápasy

## Vyraďovacia fáza

### Pavúk

### Štvrťfinále

### Semifinále

### Finále

## All-Stars tím

## Referencie
Daniel Fernando Sturla Berhouet

Mons. **Daniel Fernando [[kardinál]] Sturla Berhouet [[Saleziáni Don Bosca|SDB]]** (* 4. júl 1959, Montevideo, Uruguaj) je uruguajský rímskokatolícky kňaz a biskup, od 11. februára 2014 arcibiskup arcidiecézy Montevideo. Pápež František 14. februára 2015 ho vymenoval za kardinála. Je členom rehole saleziánov.

## Životopis
Narodil 4. júla 1959 v talianskej nemocnici v Montevideu ako najmladší z piatich súrodencov. Vyrastal v rodine strednej triedy. Jeho otec, praktizujúci katolík a povolaním právnik, bol v mladosti členom Katolíckej akcie, zatiaľ čo jeho matka, agnostička, vyrastala v domácnosti s battlistickými ideálmi. Obaja rodičia zomreli počas jeho puberty a on zostal v starostlivosti starších súrodencov a ďalších príbuzných.

Základné a stredné vzdelanie ukončil na Colegio San Juan Bautista a preduniverzitné štúdium na Inštitúte Jána XXIII., ktorý viedli Saleziáni dona Bosca. Po ukončení štúdia sa zapísal na Právnickú fakultu Univerzity Republiky. Do saleziánskeho noviciátu vstúpil v roku 1979 a 31. januára 1980 zložil prvé rehoľné sľuby. Študoval teológiu na vtedajšom Teologickom inštitúte biskupa Mariana Solera v Uruguaji a 21. novembra 1987 bol vysvätený za kňaza.

Po vysvätení pôsobil ako vikár saleziánskeho noviciátu a postnoviciátu, riaditeľ saleziánskeho ašpirantátu, majster novicov, riaditeľ Inštitútu Jána XXIII. a profesor cirkevných dejín. V roku 2006 získal licenciát z teológie na Solerovom teologickom inštitúte. 28. októbra 2008 bol menovaný za saleziánskeho provinciála pre Uruguaj a krátko nato bol zvolený za prezidenta Konferencie rehoľníkov Uruguaja.

## Biskup
10. decembra 2011 ho pápež Benedikt XVI. vymenoval za titulárneho biskupa z Felbes a pomocného biskupa z Montevidea. 4. marca 2012 bol vysvätený za biskupa. 11. februára 2014 ho pápež František povýšil na arcibiskupa v Montevideu v Uruguaji. Dňa 9. marca 2014 sa konala jeho inaugurácia. V rámci Uruguajskej biskupskej konferencie bol poverený vedením misijného a laického oddelenia. 29. júna 2014 prijal pálium z rúk pápeža Františka.

## Kardinál
Vatikán 11. decembra 2014 oznámil, že noví kardináli budú vymenovaní na konzistóriu 14. februára 2015. 4. januára 2015 pápež František oznámil mená 20 kardinálov, vrátane 15, ktorí mali menej ako 80 rokov. Bol vymenovaný za kardinála kňaza s titulárnym kostolom **Santa Galla**. 17. mája 2015 prevzal svoj titulárny kostol.

13. apríla ho pápež František vymenoval za člena Kongregácie pre inštitúty zasväteného života a spoločnosti apoštolského života a Pápežskej rady pre podporu novej evanjelizácie. Dňa 18. marca 2020 ho pápež František vymenoval za člena Komisie kardinálov pre správu dedičstva Apoštolskej stolice.

Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Saleziáni
Kategória:Uruguajskí kardináli
Kategória:Uruguajskí rímskokatolícki arcibiskupi
Kategória:Rímskokatolícki biskupi
Primarschule Schlossmatt

**Primarschule Schlossmatt** () je základná škola (*Primarschule*) s materskou školou (*Kindergarten*) na Grunerstrasse 7 v Burgdorfe, ktorá vznikla v roku 1959. Riaditeľkou školy je Sabine Häberlinová.

V roku 1999, pre rastúci počet žiakov, dalo mesto budovu základnej školy rozšíriť o dvojitý pavilón. Od marca do októbra 2024 prebiehala v areáli základnej školy výstavba novej modulárnej budovy pre dve triedy materskej školy a sedem tried základnej školy, ktorej náklady predstavovali 13 miliónov CHF.

## Denná škola
Ako doplnkovú možnosť starostlivosti o deti ponúka škola program dennej školy (*Tagesschule*). Program je v prevádzke od pondelka do piatku od 6:30 do 8:15 a od 11:50 do 18:00. Denná škola sa nachádza v Pavillone Bleu (modrý pavilón). Vedúcou dennej školy je Daniela Burkhalterová. 

## Referencie

Kategória:Školy vo Švajčiarsku
Kategória:Základné školy
Ježová

**Ježová** je potok v regióne Horehronie, v území mesta Brezno v okrese Brezno v Banskobystrickom kraji. Nachádza sa v geomorfologickom celku Nízke Tatry a v geomorfologickom celku Horehronské podolie. Ústi do Hrona. Má dĺžku . Rád toku III. 
## Prameň
Vodný tok *Ježová* pramení v  vo vzdialenosti  juhozápadne od vrchu Priehybka s  v lesnom extraviláne mesta Brezno, v okrese Brezno. 
## Opis toku
*Ježová* tečie od prameňa juhozápadným smerom cez lesný extravilán mesta Brezno , mení smer na juh, tečie cez dolinu *Ježová dolina*, ľavým brehom obteká les *Repčuľa*, v  priberá ľavostranný bezmenný prítok, pokračuje v smere na juh, v  priberá pravostranný bezmenný prítok pritekajúci z lesa *Skalnatá*, na východnom okraji mestskej časti *Zadné Halny* podteká v  cestu I/66 Šahy - Banská Bystrica – Brezno - Poprad a vteká do okraja intravilánu mesta Brezno, v  ústi do rieky Hron ako jeho pravostranný prítok. Hron ďalej ústi do Dunaja. *Ježová* patrí do okresu Brezno v Banskobystrickom kraji. Pramení, preteká a ústi do Hrona v území mesta Brezno. Patrí horným tokom do geomorfologického celku Nízke Tatry do ich geomorfologického podcelku Kráľovohoľské Tatry a dolným tokom do geomorfologického celku Horehronské podolie do jeho geomorfologického podcelku Breznianska kotlina. Vodný tok *Ježová* má dva bezmenné prítoky. Celý tok Ježovej leží v ochrannom pásme Národného parku Nízke Tatry.
## Pôvod názvu
Názov vodného toku *Ježová* má pôvod v prvej zložke názvu doliny *Ježová dolina*, cez ktorú vodný tok preteká. Prvá zložka toponyma bola prenesená na vodný tok, ako súčasť početnej skupiny názvov v slovenskej toponymii, najmä hydronymii. Podoba názvu doliny *Ježová dolina* má pravdepodobne pôvod v osobnom mene *Jež, Ježo*; menej presvedčivý je pôvod podľa výskytu živočícha z podčeľade Erinaceus, rod *jež*. Názov vodného toku *Ježová* bol štandardizovaný v roku 1976. V množine slovenskej hydronymie vodných tokov hydronymum *Ježová* je jedinečným hydronymom (december 2025).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí 
Kategória:Vodné toky v Kráľovohoľských Tatrách
Kategória:Brezno
Kategória:Povodie Hrona
Hrochoťská lipa

**Hrochoťská lipa** je lipa malolistá, ktorá sa nachádza vľavo pri vchode do evanjelického kostola v Hrochoti v okrese Banská Bystrica v Banskobystrickom kraji. Je chránená od 29. januára 1969 podľa rozhodnutia ONV v Banskej Bystrici č. 6/1969 a novelizáciou KÚ v Banskej Bystrici podľa Vyhlášky VZV KÚ č. 5/1996 z 20. decembra 1996 ako význačný starý strom. Je v správe štátnej ochrany prírody CHKO Poľana.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Chránené lipy na Slovensku
Kategória:Chránené stromy v Banskobystrickom kraji
Kategória:Hrochoť
Zachary Levi

**Zachary Levi Pugh** (* 29. september 1980, Lake Charles, Louisiana, USA) je americký herec, spevák a dabér, známy z televízneho seriálu ako *[[Chuck]]* (20072012), z filmov *Shazam!* (2019) a *Shazam! Fury of the Gods* (2023) a z série filmov *Thor* (2013, 2017). 

## Detstvo a mladosť

Levi sa počas detstva sa so svojou rodinou sťahoval do viacerých štátov. Neskôr sa usadili v meste Ventura v Kalifornii, kde navštevoval Buena High School. Ako šesťročný stvárňoval na javisku hlavné úlohy v regionálnych divadelných produkciách. Má anglický, waleský a nemecký pôvod.

## Kariéra

Leviho prvou väčšou televíznou úlohou bol tínedžer Ben v seriáli *Whatever* z roku 2000. V roku 2002 sa objavil po boku herečky Charismy Carpenter v romantickej komédii *Jane má schôdzku*.

Pravým zlomom v jeho kariére bola hlavná úloha Chucka Bartowského v seriáli *[[Chuck]]*, ktorý sa natáčal v rokoch 2007 až 2012. Za stvárnenie hlavnej postavy Levi získal ocenenie Teen Choice Award 2010. V roku 2009 si zahral v komédii *Alvin a Chipmunkovia 2*. O rok neskôr, daboval postavu Flynna v animovanej rozprávke *Na vlásku*, pričom postavu daboval aj v ďalších pokračovaniach. 

Po boku herečky Alexis Bledel, si zahral v romantickej komédii *Dnes áno, zajtra nie*, z roku 2013. V auguste 2013 debutoval na Broadwayi v muzikálovej komédii *First Date*. Levi sa následne pridal k revivalu muzikálu *She Loves Me* na Broadwayi, kde získal hlavnú úlohu. Premiéra sa konala 17. marca 2016.

V roku 2019 si zahral hlavnú úlohu vo filme *Shazam!*, superhrdinskej komediálnej snímke z DC Extended Universe. 

V roku 2021 si zahral v životopisnom filme *Americký outsider*, po boku hercov ako Anna Paquin, Dennis Quaid a Adam Baldwin.

## Súkromný život

Levi je nadšenec športových áut a motocyklov a vlastní napríklad Nissan GT-R 2009. Je vášnivý hráč videohier a býva v okolí Austinu v Texase.

V júni 2014 sa oženil s kanadskou herečkou Missy Peregrym, avšak rozviedli sa v o rok neskôr. V decembri 2024 oznámil, že jeho priateľka Maggie Keating je tehotná a syn sa im narodil v apríli 2025. 

Levi sa dlhodobo venuje rôznym charitatívnym aktivitám. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:Osobnosti USA nemeckého pôvodu
Kategória:Osobnosti USA waleského pôvodu
Kategória:Osobnosti USA anglického pôvodu
Muži v čiernom (filmová séria)

**Muži v čiernom** () je americká filmová séria, ktorú vytvoril Steven Spielberg. Séria pozostáva zo štyroch filmov, ktoré režíroval prevažne Barry Sonnenfeld (prvé tri filmy). V prvých troch častiach hlavné duo agentov stvárnili herci Tommy Lee Jones a Will Smith.

## Filmy série
Séria sa skladá zo štyroch filmov:

* *[[Muži v čiernom (film)|Muži v čiernom]]* (1997)
* *[[Muži v čiernom 2]]* (2002)
* *[[Muži v čiernom 3]]* (2012)
* *[[Muži v čiernom: Globálna hrozba]]* (2019)

## Herecké obsadenie

## Filmový štáb

## Technické parametre

## Poznámky

## Referencie

## Iné projekty

## Zdroj

Kategória:Filmové série USA
Hanzlov potok

**Hanzlov potok** je vodný tok v Kysuckých Beskydách na území okresu Čadca. Je to pravostranný prítok Oščadnice v povodí Kysuce, má dĺžku približne 4 km a je tokom V. rádu. 

## Priebeh toku
Potok pramení v západnej časti Kysuckých Beskýd, na rozhraní geomorfologických podcelkov Javorský Beskyd a Rača, na južnom úbočí Rovnej poľany (), v nadmorskej výške približne  Od prameňa v závere doliny v súvislom lesnom poraste tečie západným, postupne juhozápadným smerom. Na hornom toku priberá dva ľavostranné prítoky zo svahov Kykuly () a následne sa oblúkom stáča až na severozápad. V strednej časti preteká samotou Hanzlovci, kde prijíma významný pravostranný potok z oblasti Moravské. Opäť sa stáča na juhozápad a zalesnenou dolinou popod Grúň () pokračuje hranicou podcelkov k Oščadnici.  Na dolnom toku tečie bez významnejších prítokov do intravilánu obce a jej časti Vyšný koniec, kde sa v nadmorskej výške približne  vlieva pravostranne do Oščadnice, prítoku rieky Kysuca. Potok patrí do širšieho povodia rieky Váh. 

Hanzlov potok pramení a preteká iba územím obce Oščadnica v okrese Čadca v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucké Beskydy, Javorský Beskyd, Rača

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckých Beskydách
Kategória:Povodie Kysuce
Kategória:Vodné toky v okrese Čadca
Kategória:Oščadnica (okres Čadca)
Oberburg (Švajčiarsko)

náhľad|Pohľad z vtáčej perspektívy z roku 1950
**Oberburg**, pre odlíšenie často nazývaná aj *Oberburg bei [[Burgdorf (Švajčiarsko)|Burgdorf]]* (), je obec () vo Švajčiarsku, v kantóne Bern, v administratívnom regióne Emmental-Oberaargau, v okrese Emmental.

## Demografia
V Oberburgu žije 2 937 obyvateľov. V roku 2020 18,8% populácie tvorili osoby narodené vo Švajčiarsku.

## Doprava
Cez obec prechádzajú hlavné cesty č. 23 a č. 245 a nachádza sa tu železničná stanica.

## Referencie

## Zdroj

Kategória:Obce v kantóne Bern
Dánsko-švédske vojny

**Dánsko-švédske vojny** boli ozbrojené konflikty medzi armádami Dánsko-Nórskej personálnej únie na jednej strane a Švédskeho impéria na strane druhej v období raného novoveku. Išlo o tieto vojny:

* Severská sedemročná vojna (1563 – 1570)
* Kalmarská vojna (1611 – 1613) 
* Torstensonova vojna (1643 – 1645)
* Dánsko-švédska vojna (1657 – 1658) 
* Škandinávska vojna (1675 – 1679)
* Veľká severná vojna (1700 – 1721)

## Pozri aj
* Dánsko-Nórsko
* Severné vojny 
* Švédske impérium
* Ruská ríša

## Zdroj
* SKŘIVAN, Aleš et al. (1994). *Kapitoly z dějin mezinárodních vztahů 1648 - 1914*. Praha: Institut pro středoevropskou kulturu a politiku. .

Kategória:Vojny Dánska
Kategória:Vojny Švédska
Tertežský potok

**Tertežský potok** je krátky vodný tok v Kysuckých Beskydách na území okresu Čadca. Je to ľavostranný prítok Oščadnice v povodí Kysuce, má dĺžku približne 2,5 km a je tokom V. rádu. 

## Priebeh toku
Potok pramení v západnej polovici Kysuckých Beskýd, v geomorfologickom podcelku Rača, na severných svahoch Veľkej Rače (), v nadmorskej výške približne  Od prameňa na území národnej prírodnej rezervácie, v lokalite Pod Račou, tečie zalesnenou dolinou severným smerom. V strednej časti sa stáča na západ a v lokalite Rovné prijíma menší ľavostranný prítok. Postupne sa stáča popod Rovný vrch () opäť na sever a údolím pokračuje už bez významnejších prítokov k osade Závozy, patriacej do Oščadnice. V blízkosti horárne Tichá na okraji obce sa v nadmorskej výške približne  vlieva ľavostranne do Oščadnice, prítoku rieky Kysuca. Potok patrí do širšieho povodia rieky Váh. 

Tertežský potok pramení a v hornej časti krátko preteká katastrom Klubiny, odkiaľ prechádza na územie obce Oščadnica v okrese Čadca v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucké Beskydy, Rača

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckých Beskydách
Kategória:Povodie Kysuce
Kategória:Vodné toky v okrese Čadca
Kategória:Oščadnica (okres Čadca)
Kategória:Klubina
Leňuška

**Leňuška** je potok v regióne Horehronie, v území obcí Braväcovo a Beňuš v okrese Brezno v Banskobystrickom kraji. Nachádza sa v geomorfologickom celku Nízke Tatry a v geomorfologickom celku Horehronské podolie. Ústi do Hrona. Má dĺžku . Rád toku III. 
## Prameň
Vodný tok *Leňuška* pramení v  na východnom okraji lesa *Lenivá*, vo vzdialenosti  severovýchodne od vrchu Beňuška s  v lesnom extraviláne obce Braväcovo, v okrese Brezno. 
## Opis toku
*Leňuška* tečie od prameňa juhovýchodným smerom cez lesný extravilán obce Braväcovo Beňušskou dolinou, pravým brehom obteká úpätie vrchu Beňuška, skrúca sa na juhojuhovýchod, v  priberá pravostranný bezmenný prítok, v  priberá ľavostranný bezmenný prítok, pravým brehom obteká ústie doliny *Kolegová*, ústie doliny *Veľká Derešová* a ústie doliny *Malá Derešová*, ľavým brehom obteká les *Zadná Patráška*, mení smer na juh, preteká cez *Leňušskú dolinu*,  v  vyteká z lesa do poľnohospodárskeho extravilánu. Vteká na územie obce Beňuš, podteká cestu I/66 Banská Bystrica – Brezno - Poprad a železničnú trať Banská Bystrica - Červená Skala, v  ústi do rieky Hron ako jeho pravostranný prítok. Hron ďalej ústi do Dunaja. *Leňuška* patrí do okresu Brezno v Banskobystrickom kraji. Pramení a väčšiu časť toku preteká územím obce Braväcovo, malou záverečnou časťou toku preteká a ústi do Hrona v území obce Beňuš. Patrí horným tokom do geomorfologického celku Nízke Tatry do ich geomorfologického podcelku Kráľovohoľské Tatry a dolným tokom do geomorfologického celku Horehronské podolie do jeho geomorfologického podcelku Bystrianske podhorie. Vodný tok *Leňuška* má dva bezmenné prítoky. Celý tok Leňušky leží v ochrannom pásme Národného parku Nízke Tatry.
## Pôvod názvu
Názov vodného toku *Leňuška* má pôvod v charakteristickej vlastnosti potoka, ktorý bol *lenivý, pomalý, pozvoľný, mierny*. Toponymum *Leňuška* bolo po rozšírení prenesené na dolinu v podobe *Leňušská dolina*. Toponymum *Leňuška* sa stalo súčasťou početnej skupiny jednoslovných názvov v slovenskej toponymii, najmä hydronymii. Názov vodného toku *Leňuška* bol štandardizovaný v roku 2008. V množine slovenskej hydronymie vodných tokov hydronymum *Leňuška* je jedinečným hydronymom (december 2025).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí 
Kategória:Vodné toky v Kráľovohoľských Tatrách
Kategória:Braväcovo
Kategória:Beňuš
Kategória:Povodie Hrona
Lea Juríčková

**Lea Juríčková** (iné zápisy prvého mena: **Leopolda**, **Polda**; * 23. august 1904, Viedeň† 1. február 1967, Bratislava) bola divadelná a filmová herečka.

## Život
Narodila sa v rodine Alžbety Juríčkovej (1876?) a Pavla Juríčka (1871?). Po vyštudovaní meštianskej školy (19161920) a obchodnej akadémie (19211923) študovala herectvo u Janka Borodáča na Hudobnej škole, resp. Hudobnej a dramatickej akadémii v Bratislave (19251929). V rokoch 19301946 a 19511967 bola členkou činohry Slovenského národného divadla, v rokoch 19461951 pôsobila na Novej scéne a od roku 1967 bola na dôchodku.

Spočiatku hrávala úlohy milovníčok a naiviek (napr. Vierka v Stodolovej satirickej hre *Jožko Púčik a jeho kariéra*, Jessica v Shakespearovom *[[Kupec benátsky|Kupcovi benátskom]]*), príp. postavy ponižovaných a urážaných dievčat (Nataša v Gorkého hre *Na dne*, Maňuša v Záborského *Najdúchovi*), a postupne sa prepracovala k temperamentným ženským postavám so zmyslom pre komiku, satiru a grotesku, medzi ktorými vynikla najmä jej kurtizána Canina v Jonsonovej komédii *Volpone*.

Predstavila sa aj vo filmoch *Štvorylka* (1955), *Dáždnik svätého Petra* (1958), *Na pochode sa vždy nespieva* (1960).

## Referencie

Kategória:Osobnosti z Viedne
Kategória:Slovenské divadelné herečky
Kategória:Slovenské filmové herečky
Emmental (okres)

**Okres Emmental** (, po alemansky *Verwautigskreis Ämmitau*) je okres (*Verwaltungskreis*) v Švajčiarsku, v kantóne Bern, v administratívnom regióne Emmental-Oberaargau. Hlavným mestom okresu je Langnau im Emmental.

Okres vznikol 1. januára 2010. Pozostáva z 39 obcí (*Gemeinde*) s celkovou rozlohou 690,41 km² a celkovým počtom obyvateľov 97 666.

## Obce
# Aefligen
# Affoltern im Emmental
# Alchenstorf
# Bätterkinden
# Burgdorf
# Dürrenroth
# Eggiwil
# Ersigen
# Hasle bei Burgdorf
# Heimiswil
# Hellsau
# Hindelbank
# Höchstetten
# Kernenried
# Kirchberg
# Koppigen
# Krauchthal
# Langnau im Emmental
# Lauperswil
# Lützelflüh
# Lyssach
# Oberburg
# Röthenbach im Emmental
# Rüderswil
# Rüdtligen-Alchenflüh
# Rüegsau
# Rumendingen
# Rüti bei Lyssach
# Schangnau
# Signau
# Sumiswald
# Trachselwald
# Trub
# Trubschachen
# Utzenstorf
# Wiler bei Utzenstorf
# Willadingen
# Wynigen
# Zielebach

## Administratívne zmeny
* 1. januára 2016
** začlenenie obcí Niederösch a Oberösch do obce Ersigen
* 1. januára 2016
** začlenenie obce Mötschwil do obce Hindelbank

## Referencie


## Zdroj

Kategória:Bern (kantón)
Kategória:Okresy
Fritz Morf

**Fritz Morf** (* 29. január 1928, Zürich, Švajčiarsko – † 25. jún 2011, Burgdorf) bol švajčiarsky futbalista.

## Kariéra
### Kluby
Vo svojich 17 rokoch odohral Morf svoju prvú sezónu v seniorskom futbale za klub SC Burgdorf v jednej z nižších líg švajčiarskeho futbalu. Klubový prestup ho potom priviedol do najvyššej divízie, Švajčiarskej superligy (Nationalliga A, 1944/45 – 2002/03). Od švajčiarskeho šampionátu 1952/53 do švajčiarskeho šampionátu 1962/63 hral za klub FC Grenchen, s výnimkou sezóny švajčiarskeho šampionátu 1956/57, keď hral v Nationallige B, z ktorej jeho klub zostúpil. Klubový pohár, ktorý vyhral 1:0 proti klubu Servette Ženeva 19. apríla 1959 na Stadione Wankdorf (1925), bol jeho jediným titulom v hráčskej kariére. Svoju hráčsku kariéru potom ukončil sezónou 1963/64 v SC Burgdorf, kde sa to všetko začalo.

### Národné mužstvo
Počas piatich rokov v švajčiarskom národnom futbalovom tíme Morf odohral sedem medzinárodných zápasov, z toho dva v priateľských zápasoch. Debutoval 10. marca 1957 v Madride pri remíze 2:2 proti Španielsku v prvom zápase 9. skupiny kvalifikácie MS FIFA 1958. Jeho posledné nasadenie ako národného hráča sa nastalo 30. mája 1962 v Santiagu de Chile pri prehre 1:3 proti čilskému národnému futbalovému tímu v prvom zápase MS 1962 v skupine B, po tom, čo predtým hral v poslednom zápase 1. skupiny kvalifikácie MS 1962 a nevyhnutnom play-offe proti švédskemu futbalovému tímu. S mužstvom Morf prehral dva priateľské medzinárodné zápasy: 14. apríla 1957 na Praterstadione 0:4 proti rakúskemu národnému futbalovému tímu a 25. októbra 1959 na Népstadione 0:8 proti maďarskému národnému futbalovému tímu.

## Úspechy
* víťaz Švajčiarskeho futbalového pohára 1959

## Externé odkazy
* Fritz Morf na weltfussball.de (po nemecky)
* Fritz Morf na transfermarkt.de (po nemecky)

## Zdroj

Kategória:Švajčiarski futbalisti
Jana Jurčová

**Jana Jurčová** (* 14. júl 1971, Žilina† 30. december 1994, Zirl) bola baletka, ktorá pôsobila v balete Slovenského národného divadla (SND; 19891991), Tirolského štátneho divadla v Innsbrucku (19921994) a v Zürišskom balete pri Zürišskom opernom dome (1994).

## Život
Narodila sa v rodine učiteľky Mgr. Jany Jurčovej, rod. Matouškovej (* 1942) a elektrikára Ivana Jurča (* 1941). Mala sestru, učiteľku Ing. Ivanu Jurčovú (* 1967).

V rokoch 19811989 študovala tanec u Evy Jaczovej-Teplej, Zlatušky Vincentovej a Žofie Červenákovej-Tóthovej na Hudobnej a tanečnej škole v Bratislave. V roku 1987 získala prvú cenu v juniorskej kategórii na šiestej celoštátnej baletnej súťaži v Brne, následne sa zúčastnila 16. medzinárodnej súťaže v Lausane a v roku 1988 medzinárodnej baletnej súťaže v Moskve.

Následne sa 28. augusta 1989 stala členkou baletu SND, pričom v sezóne 1990/1991 bola už sólistkou. Už v 19 rokoch sa ako sólistka predstavila v náročných baletných rolách ako Giselle v rovnomennom balete Adolpha Adama, Júlia v Čajkovského *Romeovi a Júlii* či Odetta jeho v *[[Labutie jazero|Labuťom jazere]]*.

V rokoch 19921994 bola členkou baletu Tirolského krajinského divadla v Innsbrucku (), kde vystúpila v predstaveniach ako *Der Idiot* Dostojevského a Bachmannovej a *Les Sylphides* Fryderyka Chopina. Od augusta 1994 bola sólistkou Zürišského baletu (*Ballett Zürich*) pri Zürišskom opernom dome (*Opernhaus Zürich*), kde vystúpila v baletnom večere *Alte Kinder/Concertante* (1994).

Tragicky zahynula na sklonku roka 1994.

## Dielo
### Baletné postavy
* 1990 – *Dom Bernardy Alby* (Sergio Barroso): Adela
* 1990 – *Zvláštna radosť žiť* (Michal Pavlíček): Fides, Viera, Žena
* 1990 – *Giselle* (Adolphe Adam): Giselle
* 1990 – *Romeo a Júlia* (Piotr Iľjič Čajkovskij): Júlia
* 1990 – *Carmen* (Georges Bizet, Rodion Ščedrin): Micaela
* 1991 – *Svadba* (Igor Fiodorovič Stravinskij): Chasníčka
* 1991 – *Vták Ohnivák* (Igor Fiodorovič Stravinskij): Družka cárovnej

## Referencie

## Ďalšia literatúra
* 
* , nekrológ
* 
* 

## Externé odkazy
* Jana Jurčová vo Virtuálnej databáze slovenského divadla Divadelného ústavu

Kategória:Osobnosti zo Žiliny
Kategória:Slovenské baletky
Kategória:Sólisti Baletu Slovenského národného divadla
Burgdorf (okres)

**Okres Burgdorf** () je *[[de iure]]* okres (*Amtsbezirk*), vo švajčiarskom kantóne Bern so sídlom na Hrade Burgdorf v Burgdorfe.

Od 1. januára 2010 stratil okres svoju administratívnu právomoc a bol nahradený okresom Emmental, ktorého hlavným mestom je Langnau im Emmental. Od roku 2010 zostáva plne uznávaným okresom podľa zákona a ústavy (článok 3, bod 2) kantónu Bern.

Pozostáva z 24 miest a má rozlohu 197 km²:

## Zdroj

Kategória:Bern (kantón)
Kategória:Okresy
Drop

**Drop** môže byť:
* slovenské rodové meno všetkých recentných rodov z čeľade dropovité, pozri pod dropotvaré
* drop veľký
Emmental

[náhľad|Pohľad z [Chuderhüsi smerom na pohorie Hohgant a obec Röthenbach v Emmentale]]

**Emmental** (vo švajčiarskej nemčine *Ämmitau*, doslovne „Údolie Emme“) je kopcovitá vysočina nachádzajúca sa vo švajčiarskom kantóne Bern. Horská krajina sa vyznačuje lúkami a pasienkami. Mnohé z vrchov sú prevažne pokryté ihličnatým lesom. V Emmentale sa nachádza povodie riek Emme a Ilfis. Najdôležitejšími mestami oblasti sú Burgdorf, Langnau im Emmental a Sumiswald.

## Referencie

## Iné projekty

## Zdroj

Kategória:Bern (kantón)
Max

**Max** môže byť:

* meno, pozri Max (meno)
* kanadský film z roku 1994, pozri ''Max'' (film z roku 1994)
* dánsky film z roku 2000, pozri ''Max'' (film z roku 2000)
* maďarsko-kanadsko-britský film z roku 2002, pozri ''Max'' (film z roku 2002)
* francúzsky film z roku 2012, pozri ''Max'' (film z roku 2012)
* indický film z roku 2024, pozri ''Max'' (film z roku 2024)
* dánsky seriál z roku 2007, pozri ''Max'' (seriál)
Lalíkov potok

**Lalíkov potok** je krátky vodný tok v Kysuckých Beskydách na území okresu Čadca. Je to ľavostranný prítok Oščadnice v povodí Kysuce, má dĺžku približne 2,7 km a je tokom V. rádu. 

## Priebeh toku
Potok pramení v západnej polovici Kysuckých Beskýd, v geomorfologickom podcelku Rača, na západných svahoch Veľkej Rače (), v nadmorskej výške približne  Od prameňa na území národnej prírodnej rezervácie, v lokalite Valangy, tečie zalesnenou dolinou severným smerom. V strednej časti, pod Rovným vrchom () priberá významnejší pravostranný prítok z oblasti Pod Račou a stáča sa na severozápad. V strednej časti tečie južným okrajom lyžiarskeho strediska Lalíky, odkiaľ vedú lanovky na Veľkú Raču. V osade Lalíky prijíma významný ľavostranný prítok zo svahov Hladkej () a popod Nocľahy pokračuje na sever. V údolí vteká do osady Lalíkovci, kde priberá dva ľavostranné potoky zo svahov Dedovej () a pokračuje na jej severný okraj. Na Hornom konci Oščadnice sa v nadmorskej výške približne  vlieva ľavostranne do Oščadnice, prítoku rieky Kysuca. Potok patrí do širšieho povodia rieky Váh. 

Lalíkov potok pramení a v hornej časti krátko preteká hranicou katastrov obcí Klubina a Oščadnica, následne pokračuje už len územím Oščadnice v okrese Čadca v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucké Beskydy, Rača

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckých Beskydách
Kategória:Povodie Kysuce
Kategória:Vodné toky v okrese Čadca
Kategória:Oščadnica (okres Čadca)
Kategória:Klubina
Anders Arborelius

Mons. **Lars Anders kardinál Arborelius [[Rád bosých bratov preblahoslavenej Panny Márie z hory Karmel|OCD]]** (* 24. september 1949, Sorengo, Švajčiarsko) je vysokopostavený švédsky rímskokatolícky kňaz, biskup, ktorý od roku 1998 pôsobí ako diecézny biskup diecézy Štokholm. Pápež František ho v roku 2017 vymenoval za kardinála, ako prvého kardinála zo Škandinávie. Je členom bosých karmelitánov a bol považovaný za kandidáta na pápežské konkláve v roku 2025.

## Životopis
Narodil sa 24. septembra 1949 v obci Sorengo vo Švajčiarsku švédskym protestantským rodičom. Bol vychovaný ako luteránsky protestant a vždy prejavoval veľký záujem o kontemplatívny život. Povedal: „*Vždy som túžil po živote modlitby a tichej adorácie.*“ Po roku a pol trvajúcom procese poznamenal: „*Pravda mi bola daná prostredníctvom katolíckej viery,*“ a vo veku 20 rokov konvertoval na katolicizmus.

Po obrátení túžil najprv stať sa diecéznym kňazom, ale po prečítaní autobiografie svätej Terézie z Lisieux sa chcel stať členom rádu bosých karmelitánov. V roku 1971, dva roky po tom, čo sa stal katolíkom, vstúpil do rádu karmelitánov v kláštore Norraby neďaleko mesta Tågarp v južnom Švédsku. V roku 1977 zložil večné sľuby v Bruggách v Belgicku, kde neskôr získal titul z filozofie a teológie. Študoval aj moderné jazyky na Univerzite v Lunde. Po získaní doktorátu na Pápežskej teologickej fakulte Teresianum v Ríme bol 8. septembra 1979 v Malmö vysvätený za kňaza.

## Biskup
Dňa 17. novembra 1998 ho pápež Ján Pavol II. vymenoval za biskupa Štokholmu a 29. decembra 1998 ho vysvätil biskup Hubert Brandenburg. Keď nastúpil ako diecézny biskup Štokholmu – jedinej katolíckej diecézy vo Švédsku, ktorá zahŕňala celú krajinu – stal sa prvým etnickým švédskym katolíckym biskupom od protestantskej reformácie.

## Kardinál
Pápež František 21. mája 2017 oznámil konzistórium na vymenovanie piatich nových kardinálov na 28. júna. Na tomto konzistóriu sa Arborelius stal kardinálom. Svoj titulárny kostol prevzal 6. decembra toho istého roku. Povedal, že si myslí, že pápež František uznáva úlohu Švédska pri prijímaní imigrantov a podpore medzi denominačného dialógu.

Pápež František ho 23. decembra 2017 vymenoval za člena Pápežskej rady pre jednotu kresťanov. Pápež František ho tiež 13. júla 2019 vymenoval za člena Kongregácie pre klérus a 6. augusta 2019 za člena Kongregácie pre východné cirkvi. Presne o rok neskôr ho pápež František vymenoval za člena Sekretariátu pre ekonomiku a 13. júla 2022 za člena Dikastéria pre biskupov.

Arborelius sa zúčastnil pápežského konkláve v roku 2025 po smrti pápeža Františka 21. apríla, na ktorom bol zvolený pápež Lev XIV. V dňoch pred konkláve Arborelius vyhlásil, že verí, že evanjelizácia by mala byť najdôležitejším zameraním budúceho pápeža a že by mal ľuďom pripomínať Ježiša prostredníctvom svojej osobnosti. Viaceré médiá ho označili za papabilepotenciálneho kandidáta na pápežský stolec.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Švédski kardináli
Kategória:Švédski rímskokatolícki biskupi
Zábroď

**Zábroď** (ukr. Забрідь, maď. Révhely, rusín. Забродь) je obec v Zakarpatskej oblasti Ukrajiny, blízko štátnej hranice so Slovenskom. Pri obci sa v nadmorskej výške približne 209 m.n.m. vlieva do rieky Uh riečka Ulička. Je tu zastávka na železničnej trati Ľvov – Stryj – Čop. V roku 2025 tu žilo 1250 obyvateľov. 

## História
Prvá zmienka o obci sa objavila v roku 1360 (podľa neistého ukrajinského zdroja). V maďarskom dokumente sa zmienka o obci objavila až v roku 1772 vo forme „Szabrochia“. V roku 1903 získala obec vplyvom maďarskej politiky maďarské miestne meno Révhely. V roku 1910 tu žilo 751 obyvateľov (563 Rusínov, 71 Maďarov, 45 Nemcov). Až do Trianonskej zmluvy patrila obec do Užskej župy, resp. Užhorodskej stolice, v Uhorsku, a potom prešla pod názvom Zábroď do novo vzniknutého Česko-Slovenska. Počas prvej svetovej vojny tu bol založený vojenský cintorín, na ktorom je pochovaných 158 vojakov. 

## Referencie

## Iné projekty

## Zdroj

Kategória:Užhorodský rajón
Kategória:Zakarpatská oblasť
Ovčí vrch

**Ovčí vrch** () je vrch v pohorí Biele Karpaty, krajinnom celku Slovensko-moravských Karpát. Leží nad obcou Častkov, približne  severne od Senice.

## Poloha
Nachádza sa v juhozápadnej časti pohoria, v geomorfologickom podcelku Žalostinská vrchovina. Vrch leží približne  južne od slovensko-českej hranice v Trnavskom kraji, v okrese Senica v katastrálnom území obce Častkov. Najbližšími sídlami sú južne situovaný Častkov a Oreské, juhozápadne Lopašov, západne Chropov, severovýchodne Chvojnica a juhovýchodne Sobotište.

## Opis
Ovčí vrch leží v juhozápadnej časti Žalostinskej vrchoviny, v hrebeni vedúcom k Lipovému vrchu () a Žalostinej (). Západne leží Chrápač () a Turecký stôl (), severne Salaše (), Čupy () a Tlstá hora () a napokon východne dominantný Havran (). Východné, severné, a západné svahy odvodňuje riečka Chvojnica a jej ľavostranný prítok do Moravy a južné Častkovský potok do riečky Teplica tiež v povodí Moravy.

## Výhľady
Vďaka nadmorskej výške, polohe a rozsiahlym lúkam ponúka Ovčí vrch zaujímavé kruhové výhľady. Viditeľné sú okolité vrchy pohoria, no tiež Myjavská pahorkatina, Chvojnická pahorkatina a Malé Karpaty. Pri priaznivých podmienkach vidieť aj Považský Inovec, vrcholky Álp a Pavlovské vrchy.

## Prístup
* po  modrej značke z Lopašova
* po  žltej značke z Sobotišťa

## Referencie

## Pozri aj
* Biele Karpaty
* Žalostinská vrchovina
* Zoznam vrcholov v Bielych Karpatoch

## Iné projekty

## Externé odkazy
* Poloha na turistickej mape

Kategória:Vrchy v Bielych Karpatoch
Kategória:Žalostinská vrchovina
Kategória:Vrchy pod 1000 metrov na Slovensku
Kategória:Vrchy v okrese Senica
Kategória:Častkov
Ján Gunčaga

**Ján Gunčaga** môže byť:
* slovenský lekár, publicista a katolícky emigrant (* 1923† 2010), pozri Ján Gunčaga (lekár)
* slovenský matematik a vysokoškolský pedagóg (* 1974), pozri Ján Gunčaga (matematik)

Gunčaga, Ján
Encyklopédia filmu

***Encyklopédia filmu*** je slovenská encyklopédia zaoberajúca sa svetovou kinematografiou, ktorá bola vytvorená kolektívom autorov pod vedením Richarda Blecha. Bola publikovaná Vydavateľstvom Obzor v Bratislave v roku 1993. Encyklopédia má tvrdú väzbu a obsahuje 1055 strán. Kniha sumarizuje fakty o tvorcoch, dielach, javoch, udalostiach, technických prostriedkoch a iných zaujímavých oblastiach filmovej tvorby zoradených abecedne. Podobnou knihou od Blecha je *[[Malá encyklopédia filmu]]* z roku 1974.

## Kolektív
Na knihe spolupracovali:
* Richard Blechzostavovateľ, kompilátor
* Július Dzurekautor
* Peter Mihálikautor
* Gizela Mihálikováautor
* Štefan Vraštiakautor
* Pavel Taussigautor
* Tibor Hrabovskýilustrátor

## Referencie

## Literatúra
* 

## Pozri aj
* Malá encyklopédia filmu

## Externé odkazy
* Univerzitná knižnica Mateja Bela v Banskej Bystrici

Kategória:Knihy z 1993
Kategória:Slovenské encyklopédie
Kategória:Filmové encyklopédie
Kiiči Mijazawa

**Kiiči Mijazawa** (, * 8. októbra 1919, Tokio, Japonské cisárstvo† 28. júna 2007, Tokio, Japonsko) bol japonský politik. V rokoch 1991 až 1993 zastával funkciu japonského predsedu vlády.

Mijazawa sa narodil v Tokiu, vyštudoval právo na Tokijskej cisárskej univerzite (teraz Tokijská univerzita) a v roku 1942 nastúpil na ministerstvo financií. V roku 1953 bol prvýkrát zvolený do Národného zhromaždenia. Bol členom japonskej delegácie na čele s vtedajším premiérom Hajato Ikedom do Spojených štátov a vďaka výbornej úrovni angličtiny bol jediným tlmočníkom medzi ním a J. F. Kenedym počas ich rozhovorov na jachte. 

Mijazawa zastával viacero významných funkcií, vrátane postov ministra medzinárodného obchodu a priemyslu pod Eisaku Satóm, ministra zahraničných vecí pod Takeom Mikim, riaditeľa Agentúry pre hospodárske plánovanie pod Takeom Fukudom, hlavného tajomníka kabinetu pod Jasuhiro Nakasoneom a ministra financií pod Noboru Takešitom. V roku 1988 bol nútený odstúpiť po škandále, ktorý odhalil úplatkárstvo. 

Mijazawa sa stal premiérom 5. novembra 1991. Čo sa týka zahraničnej politiky, jeho vláda prijala zákon, ktorý Japonsku umožňoval vysielať svoje jednotky do zahraničia na mierové misie, a vyjednala obchodnú dohodu so Spojenými štátmi. V oblasti domácej politiky zaviedla finančné reformy s cieľom riešiť rastúcu ekonomickú krízu. 

Mijazawa odstúpil v roku 1993 po tom, čo prehral hlasovanie o dôvere, čím sa skončilo 38 rokov vlády Liberálno-demokratickej strany. Dôvodom hlasovania bol škandál, do ktorého bol zapletený Fumio Abe, člen Mijazawovej frakcie. Liberálna demokratická strana sa vrátila k moci v júni 1994.

Mijazawa sa neskôr vrátil ako minister financií v rokoch 1999 až 2001 do kabinetov Keizo Obučiho a Joširo Moriho. V roku 2003 odišiel z politiky, to už v hornej aj dolnej komore parlamentu pôsobil 14 volebných období. Zomrel v Tokiu 28. júna 2007 vo veku 87 rokov. Mijazawa bol nositeľom Radu peruánskeho slnka, získal ho v roku 1992.

## Referencie

## Iné projekty

## Zdroj

Kategória:Narodenia 8. októbra
Kategória:Narodenia v 1919
Kategória:Japonskí politici
Kategória:Členovia Snemovne reprezentantov (Japonsko)
Kategória:Predsedovia vlády Japonska
Kategória:Ministri financií Japonska
Kategória:Ministri zahraničných vecí Japonska
Kategória:Politici Liberálno-demokratickej strany (Japonsko)
Kategória:Osobnosti z Tokia
Kategória:Absolventi Tokijskej univerzity
Kategória:Laureáti Radu peruánskeho slnka
Severné vojny

**Severná vojna** môže byť:

* Severská sedemročná vojna (1563 – 1570): vojenský konflikt medzi Dánsko-Nórsko personálnou úniou a Švédskym impériom o vládu nad oblasťou Livónska a Estónska. Zároveň išlo o mocenský boj zo strany Švédskeho impéria pre posilnenie obchodného vplyvu vo vodách Baltského mora.
* Druhá severská vojna (1655 – 1660): vojna medzi Poľsko-litovským kráľovstvom a Švédskym impériom pre politickú snahu švédskeho kráľa zmocniť sa poľského kráľovského trónu.
* Veľká severná vojna alebo Severná vojna (1700 – 1721): ozbrojený boj medzi Poľsko-litovským kráľovstvom, Dánsko-Nórskou personálnou úniou a Ruským cárstvom na jednej strane a Švédskym impériom na strane druhej pre rozdelenie pobaltských územných dŕžav medzi členov protišvédskej vojnovej koalície.

## Literatúra
* SEGEŠ, Vladimír et al. (2020). *Encyklopédia vojen - Od najstarších čias po súčasnosť*. Bratislava: Ikar, a.s. .
* SKŘIVAN, Aleš. (2002). *Lexikon světových dějin 1492* *&#x2013;* *1914*. Praha: Vydavatelství Aleš Skřivan ml. ISBN 80-86493-06-7.
* SKŘIVAN, Aleš et al. (1994). *Kapitoly z dějin mezinárodních vztahů 1648 - 1914*. Praha: Institut pro středoevropskou kulturu a politiku. .

## Zdroj
* ŘEZNÍK, Miloš. (2010). *Dějiny Polska v datech*. Praha: Nakladatelství Libri. ISBN 978-80-7277-408-1.
Comet Holding

**Comet Holding AG** je medzinárodne pôsobiaca, kótovaná švajčiarska elektrotechnická spoločnosť špecializujúca sa na röntgenovú a vákuovú techniku so sídlom vo Wünnewil-Flamatte. V roku 2024 zamestnávala približne 1 810 ľudí a dosiahla tržby vo výške 445,4 milióna CHF. 

## História
Spoločnosť bola založená v roku 1948 a pôvodne vyrábala röntgenové trubice pre lekárske účely. V roku 1965 sa spoločnosť Comet diverzifikovala na výrobu variabilných vákuových kondenzátorov pre aplikáciu na vysielanie. V roku 1990 vstúpila do odvetvia dozimetrov. Spoločnosť vstúpila na burzu v roku 1996. V roku 2002 sa spoločnosť Comet stiahla z medicínskej röntgenovej technológie a odvtedy sa zameriava na priemyselnú röntgenovú technológiu. V roku 2005 spoločnosť predala svoju obchodnú jednotku zameranú na dozimetre a odvtedy sa sústredila na svoje dve hlavné oblasti – röntgenovú a vákuovú technológiu. V roku 2007 spoločnosť Comet prevzala nemeckú spoločnosť YXLON International GmbH. V roku 2012 spoločnosť Comet prevzala nemeckú spoločnosť Stolberg HF-Technik AG, čím rozšírila svoje portfólio o vysokofrekvenčné generátory energie.

## Produkty
Skupina spoločností, ktorú tvoria *Comet Group* a *Yxlon International*, ktorú prevzala v roku 2007, vyvíja, vyrába a distribuuje systémy a komponenty pre nedeštruktívne testovanie materiálov, bezpečnosť, radiačnú sterilizáciu a polovodiče.

Zatiaľ čo Comet vyrába predovšetkým high-tech komponenty a modulárne moduly, Yxlon ponúka kompletné systémové riešenia vrátane softvéru a servisu. Tieto sa používajú v automobilovom, leteckom a kozmickom priemysle, pri stavbe potrubí a elektroniky, ako aj v oblasti bezpečnosti letísk a hraníc.

Spoločnosť Comet tiež vyvíja a vyrába špeciálne komponenty a moduly pre systémy vo výrobe polovodičov pre konečné produkty, ako sú polovodičové pamäťové čipy, ploché displeje a solárne panely. Okrem toho sa vákuové kondenzátory používajú v rozhlasových vysielačoch na stabilizáciu frekvencie.

## Referencie

## Externé odkazy
* Webstránka spoločnosti Comet Holding AG

## Zdroj

Kategória:Podniky vo Švajčiarsku
Kategória:Podniky založené v 1948
Weil am Rhein

**Weil am Rhein** [vyslov: vajl am rajn] (; v hornonemeckej alemánčine: *Wiil am Rhii*) je nemecké mesto a obec. Nachádza sa na východnom brehu rieky Rýn a rozprestiera sa až k trojmeziu Švajčiarska, Francúzska a Nemecka. Je to najjuhozápadnejšie mesto v Nemecku a predmestie v Trojnárodnom eurookrese Bazilej. Mesto má približne 30 000 obyvateľov a eurookres má približne 830 000 obyvateľov.

## História
Prvá písomná zmienka o meste pochádza z roku 786, keď bolo nazvané ako *Willa*, čo je názov, o ktorom sa predpokladá, že má rímsky pôvod.
Vojvoda z Villars na tomto mieste prekročil Rýn v októbri 1702, aby bojoval v bitke pri Friedlingene počas vojny o španielske dedičstvo. Weil bol v dôsledku konfliktu vážne poškodený.

Poľnohospodárstvo dominovalo miestnemu priemyslu až do 19. storočia, kedy mesto začalo rásť, čomu napomáhalo aj jeho výhodné dopravné spojenie. V roku 1913 bola postavená železničná zriaďovacia stanica spájajúca Weil am Rhein s Bazilejom. V štvrti Friedlingen boli založené švajčiarske textilné továrne. V roku 1934 bol na Rýne vybudovaný prístav.

Po druhej svetovej vojne populácia opäť rýchlo rástla v dôsledku prílevu utečencov a osôb bez štátnej príslušnosti. V rokoch 1971 až 1975 boli obce Ötlingen, Haltingen a Märkt zlúčené a Weil am Rhein sa stalo významným mestom.

Od roku 2014 sa linka 8 bazilejského električkového systému predĺžila až za hranice Švajčiarska a končí vo Weil am Rheine.

Archeológ našiel neďaleko bronzovú prilbu.

## Pričlenené obce
Bývalé obce, ktoré boli pričlenené k mestu Weil am Rhein:
* 1. december 1971: Ötlingen
* 1. január 1975: Haltingen a Märkt

;Erby bývalých obcí

File:Wappen-Haltingen.png|Haltingen
File:Wappen Maerkt.png|Märkt
File:DEU Ötlingen (Weil am Rhein) COA.png|Ötlingen


## Osobnosti
*Enjott Schneider (* 1950), skladateľ a spisovateľ 
*Patrik Köbele (* 1962), politik, predseda Nemeckej komunistickej strany (DKP)
*Christian Streich (* 1965), futbalista a manažér 

### Súvisia s mestom Weil am Rhein
*Erwin Bowien (* 1899 – † 1972), maliar a spisovateľ
*Hubert Schardin (* 1902 – † 1965), fyzik, žil vo Weil am Rhein
*Artimus Pyle (* 1948), bubeník skupiny Lynyrd Skynyrd, ktorého predok Claus Koger (* 1572 – 1630) pochádza z Weil am Rheinu
*Martin Beneke (* 1966), fyzik, ukončil štúdium na Kantovom gymnáziu vo Weil am Rheine
*Georg Norin († 1967), lekárnik 

## Partnerské mestá
* Bognor Regis, Spojené kráľovstvo
* Huningue, Francúzsko
* Trebbin, Nemecko

## Referencie

## Zdroj

Kategória:Mestá v Bádensku-Württembersku
Salem-Spital

náhľad|Východná časť budovy nemocnice z boku
**Salem-Spital** () je súkromná nemocnica v bernskej štvrti Altenberg. Spolu s Klinik Permanence a Klinik Beau-Site patrí pod *Hirslanden Bern AG*, ktorá je v zozname nemocníc kantónu Bern a má mandát na poskytovanie základnej lekárskej starostlivosti. Nemocnica bola založená v roku 1888 a je súčasťou skupiny Hirslanden-Gruppe. Vo finančnom roku 2024/25 bolo v nemocnici Salem-Spital ošetrených 9282 hospitalizovaných pacientov 163 špecialistami. Súčasným riaditeľom nemocnice je Thomas Bührer.

## História
Počiatky nemocnice Salem-Spital siahajú k práci diakonky Sophie Dändliker-von Wurstembergerovej. V roku 1844 založila na Aarbergergasse v Berne nemocničnú izbu na pomoc núdznym. Po jej smrti v roku 1878 pokračoval v jej práci jej manžel Johann Friedrich Dändliker. Nemocnica Salem-Spital, ktorú dal postaviť, bola otvorená v roku 1888. Postupom času sa nemocnica neustále rozširovala a rozvíjala.

Skupina Hirslanden-Gruppe prevzala nemocnicu Salem-Spital v roku 2002. V roku 2004 bolo otvorené Notfallzentrum.

## Špecializácie

## Referencie

## Externé odkazy
* Webstránka nemocnice Salem-Spital (po nemecky)

## Zdroj

Kategória:Nemocnice vo Švajčiarsku
Gruyères

**Gruyères** môže byť: 

* obec vo Francúzsku, pozri Gruyères (Ardennes)
* obec vo Švajčiarsku, pozri Gruyères (Švajčiarsko)
Alexis

**Alexis** môže byť:
*Krstné meno: 
**mužské alebo ženské prvé meno, pozri Alexis (prvé meno)
*Osobnosť:
**grécky komický básnik zo 4. stor. pred Kr., pozri Alexis (komický básnik)
**americká herečka, speváčka a hudobníčka, pozri Alexis Arquette 
**americká herečka (známa zo seriálu Ženy z rodu Gilmorovcov), pozri Alexis Bledel 
**čilský futbalista, pozri Alexis Sánchez 
**grécky politik, bývalý predseda vlády, pozri Alexis Tsipras 
*Geografický názov:
** obec v štáte Illinois v USA, pozri Alexis (Illinois) 
** nezačlenená obec v okrese Cherokee v americkom štáte Alabama, pozri Alexis (Alabama) 
 
**Alexis** môže byť aj:
* nemecká popová skupina, pozri Alexis (hudobná skupina) 
* odroda jarného jačmeňa, pozri Alexis (odroda) 
* kráter na planéte Venuša, pozri Alexis (kráter) 

## Referencie